**Pápadereske Község Önkormányzat Képviselő-testületének ????/2020.(???????) önkormányzati rendelet-tervezete**

**az egészségügyi alapellátások körzeteinek megállapításáról és kialakításáról szóló 5/2016.(VII.19.) önkormányzati rendelete módosításáról**

Pápadereske Község Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az Állami Egészségügyi Ellátó Központ és a Veszprém Megyei Kormányhivatal illetékes Járási Hivatal Népegészségügyi Osztálya véleményének kikérésével a következőket rendeli el:

1. § Pápadereske Község Önkormányzat Képviselő-testületének az egészségügyi alapellátások körzeteinek megállapításáról és kialakításáról szóló 5/2016.(VII.19.) önkormányzati rendeletének (továbbiakban: rendelet) bevezető része a következők szerint módosul:

Pápadereske Község Önkormányzata Képviselő-testületének az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az Állami Egészségügyi Ellátó Központ és a Veszprém Megyei Kormányhivatal illetékes Járási Hivatal Népegészségügyi Osztálya véleményének kikérésével a következőket rendeli el:

2. § A rendelet 1. § (2) bekezdése helyébe a következő rendelkezés lép:

„1. § (2) Pápadereske község fogorvosi alapellátási körzetének székhelye: 8456 Noszlop, Sport tér 1.

Ellátási területe: Noszlop, Oroszi, Bakonypölöske, Csögle, Egeralja, Adorjánháza, Nyárád, Pápadereske községek közigazgatási területe.”

A rendelet 1. §-a a következő (4) bekezdéssel egészül ki:

(4) A háziorvosi alapellátáshoz kapcsolódó ügyeleti ellátást a Pápakörnyéki Önkormányzatok Feladatellátó Társulása által fenntartott központi orvosi ügyelet látja el.

Az ügyeleti ellátás székhelye: 8500 Pápa, Anna tér 11.

3. § Ez a rendelet 2020. ?????? napján lép hatályba.

Németh Tibor Kovács Erika

polgármester jegyző

A rendelet kihirdetésének napja: 2020. ????????????

Kovács Erika

jegyző